โบรกฯจัด 4 หุ้นทรงคุณค่าลงแรงแต่พื้นฐานไม่เปลี่ยน!
โบรกฯจัด 4 หุ้นทรงคุณค่า
13 ม.ค. 2559

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์(13 ม.ค.)ว่า ฝ่ายวิเคราะห์แนะสะสมหุ้นคุณค่า โดยออกบทวิเคราะห์คัดกรองหุ้นที่มีมูลค่าน่าสนใจ (ลงมาตามตลาดฯ พื้นฐานไม่เปลี่ยน) และมีพื้นฐานดี โดยใช้วิธีของ Graham (หาหุ้นถูก) และวิธีของ Piotroski (หาหุ้นดี) ได้หุ้นที่น่าสนใจ
1.บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC* (เป้าพื้นฐาน 214 บาท) ฝ่ายวิจัยฯ ประเมินว่าราคาหุ้น ADVANC* ปรับลงสะท้อนความกลัวเรื่องการสูญเสียส่วนแบ่งตลาดฯมากเกินไป ขณะที่คาดปันผลสำหรับ 2H58 หุ้นละ 6.0 – 6.3 บาท/หุ้น (ประกาศเดือน ก.พ.) รวมทั้งปันผลปี 2559 คาดไว้หุ้นละ 11.5 บาท (Yield 7.7%) ซึ่งระดับ Dividend yield ดังกล่าวเป็นกรอบบนของ Dividend yield Band ย้อนหลัง 5 ปี ของ ADVANC*
2.บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA* (เป้า Consensus 86.1 บาท) เราประเมินราคาหุ้นปรับลง สะท้อนการปรับลดคำแนะนำการลงทุนของ Consensus ในช่วงปลายปีที่ผ่านมาแล้ว (ปรับลดคำแนะนำเพราะเต็มมูลค่า) ขณะที่ราคาหุ้นปรับลงมา &gt;20% จนทำให้ PE ปี 2559 ลดลงเหลือเพียง 12.8 เท่าและ Consensus คาดปันผลปี 2558 -2559 เท่ากับ 3.3 – 3.6 บาท/หุ้น คิดเป็น Dividend yield 4.3% – 4.7%
3.บริษัท พฤกษา เรียลเอสเตท จำกัด (มหาชน) หรือ PS* (เป้าพื้นฐาน 32.3 บาท) ฝ่ายวิจัยฯประเมินบ้านแนวราบปีนี้จะ Outperform บ้านแนวดิ่ง ขณะที่แนวโน้มผลการดำเนินงานไตรมาส 4/58 จะเด่น (เร่งโอน) PE ปีนี้ต่ำเพียง 8.2 เท่า (PE ปีหน้าเหลือ 7.2 เท่า) คาดปันผลที่เหลือของปีนี้อีก 0.7 บาท/หุ้น และคาดปันผลปี 2559 = 1.36 บาท/หุ้น (Dividend yield 5.6%)
4.บริษัท โฮม โปรดักส์ เซ็นเตอร์ จำกัด (มหาชน) หรือ HMPRO* (เป้าพื้นฐาน 10.1 บาท) แม้ PE HMPRO จะถือว่าสูง (?25 เท่า) แต่ด้วยงบดุลที่แข็งแกร่ง และผลการดำเนินงานในอดีตที่ผ่านมามีการเติบโตอย่างสม่ำเสมอ ทำให้เข้ามาอยู่ในลิสต์รายชื่อหุ้นคุณค่าของเรา ฝ่ายวิจัยฯประเมินแนวโน้มผลการดำเนินงานปีนี้จะได้อานิสงส์จากการฟื้นตัวของการบริโภคในประเทศเป็นหลัก